उनले २० वर्ष अघिदेखिनै निरन्तर ढाकाका सामग्री उत्पादन गरेको भएपनि २ वर्ष अघि मात्र उद्योग दर्ता गरेकी हुन्। उनले घरेलु तथा साना उद्योग कार्यालय विराटनगरमा उद्योग दर्ता गरिन्। अहिले श्रीमान चन्द्र बहादुर पनि नेपाल फर्किएको एक वर्ष भयो। करिब १० वर्षको विदेश बसाइँपछि उनी घर फर्केका हुन्। निर्मला भन्छिन्, ‘विदेश बसेर मात्र केही हुँदैन जस्तो लाग्यो अनि उहाँलाई पनि बोलाएँ, उहाँले पनि फर्निचर सुरु गर्नुभयो, अहिले कमाई राम्रै छ, खान पुगेकै छ।’
